Milan Trenc
Milan Trenc (Zagreb, 1962.) je hrvatski ilustrator, crtač stripova, filmski redatelj, novelist.

Po njegovoj slikovnici "Noć u muzeju", snimljen je istoimeni američki film.

Životopis 

Rodio se u Zagrebu. Studirao je filmsku režiju i grafiku na zagrebačkoj Akademiji dramskih umjetnosti. Za vrijeme studija, počeo je publicirati stripove i raditi u Zagreb Filmu. Bio je glavni ilustrator u magazinu Start od 1985. do 1991. Dok je još bio u Startu, sudjelovao je na londonskom filmskom festivalu 1990. Objavljivao je stripove i ilustrirao naslovnice u mnogim domaćim i stranim publikacijama.

Preselio se u New York 1991. Objavio je preko tisuću ilustracija i naslovnica u glavnim američkim novinama i časopisima poput "The New York Times", "Time", "The Wall Street Journal", "New Yorker", "Fortune". Dobio je nagradu za svoje ilustracije u "The New York Times".

Napisao je i ilustrirao slikovnicu za djecu "Noć u muzeju" 1993. Prema slikovnici nastao je istoimeni američki film "Noć u muzeju" , redatelja Shawna Levya, koji je u u siječnju 2007., bio najgledaniji film u američkim kinima.

Trenc je predavač na zagrebačkoj Akademiji likovnih umjetnosti od 2004. Bio je član žirija Animafesta u Zagrebu.

Hrvatski crtači stripova
Hrvatski scenaristi
Authority control